82 BAB III METODOLOGI KAJIAN 3.1. PENGENALAN Kajian ini dijalankan untuk membina modul latihan EQ yang boleh digunakan sebagai panduan dalam latihan kecerdasan emosi guru-guru. Bahagian ini cuba membincangkan tentang reka bentuk kajian, subjek kajian, instrumen kajian, dan kaedah pengumpulan dan penganalisisan data. 3.2. REKA BENTUK KAJIAN Kajian ini dijalankan melalui tiga fasa, iaitu fasa pertama menggunakan pendekatan kuantitatif, dan fasa kedua menggunakan pendekatan kualitatif. Sedangkan fasa ketiga adalah penggabungan antara fasa pertama dan fasa kedua (explanatory mixed methods desings). Penggabungan dua pendekatan ini membolehkan pengkaji mendapatkan data yang lebih komprehensif bagi tujuan pembinaan modul EQ yang menjadi matlamat utama kajian ini (Creswell 2007; Wiersma 2000). Penggabungan pendekatan dalam sesebuah penyelidikan juga dapat memberikan gambaran yang lebih terperinci tentang sesuatu masalah yang dikaji (Creswell 2005; Mils & Airasian 2006; Creswell 2007). Mereka juga menyatakan bahawa penggunaan kaedah gabungan ini mempunyai kelebihan tersendiri dalam mengumpul dan menganalisis data yang dapat menghasilkan sesebuah penyelidikan yang lebih kukuh dan berkualiti. Gambaran tentang rekabentuk kajian yang digunakan adalah seperti ditunjukkan pada Rajah 3.1 di bawah ini.
Reka Bentuk Kajian Fasa Pertama Fasa Kedua Kuantitatif Kualitatif Kajian Tinjauan Kajian Kes Instrumen IKEM/MEQ I Protokol Temu Bual Menentukan Kompetensi Asas EQ Temu Bual Pakar & Orang-orang Berjaya Fasa Ketiga Pembinaan Modul EQ Pengujian Modul EQ MODUL EQ Rajah 3.1 Reka bentuk kajian Fasa pertama kajian ini dijalankan menggunakan kaedah tinjauan (Cross Sectional Survey Designs), iaitu data dikumpulkan daripada subjek kajian untuk tujuan menentukan komponen-komponen kritikal (kompetensi asas) yang perlu diberikan tumpuan dalam latihan EQ. Melalui kajian tinjauan pengkaji dapat mengumpulkan maklumat terperinci tentang kompetensi asas ataupun komponen- komponen kritikal EQ yang perlu diberikan tumpuan terhadap guru-guru yang menjadi subjek kajian ini (Creswell 2007; Mils & Airasian 2006; Mohd Majid 2005; Sidek 2002; Wiersma 2000). Dalam versi lain, pakar metodologi penyelidikan juga menyatakan bahawa kajian tinjauan sesuai digunakan untuk mengenal pasti 83
pemboleh ubah-pemboleh ubah yang berkaitan dengan sesuatu fenomena tanpa menyoal mengapa pemboleh ubah tersebut wujud dalam fenomena berkenaan (Cohen dan Manion 1985; Creswell 2007; Gay, Mils & Airasian 2006; Wiersma 2000). Mereka juga menyatakan bahawa kaedah tinjauan sesuai digunakan apabila penyelidik berkeinginan untuk melibatkan jumlah sampel yang agak ramai. Justeru, untuk menjimatkan masa, tenaga dan juga kos maka penggunaan soal selidik adalah satu cara yang lebih praktikal dalam pengumpulan data sesebuah kajian. Perbincangan tentang jumlah sampel yang dilibatkan pada fasa pertama ini, serta instrumen yang digunakan, dibincangkan secara khusus selepas ini. Setelah mendapatkan kompetensi asas EQ yang perlu diberikan tumpuan dalam latihan EQ pada fasa pertama, kajian diteruskan dengan fasa kedua. Fasa kedua, kaedah kajian kes (case study research design) digunakan, iaitu satu rekabentuk kajian yang membolehkan pengkaji menggunakan kaedah yang komprehensif, dengan cara menggabungkan pelbagai strategi dalam mengumpul dan menganalisis data (Yin 1994). Menurut Yin rekabentuk kajian ini sesuai digunakan pada kajian yang melibatkan sesuatu fenomena yang tidak terpisah dengan konteks persekitaran. Kaedah ini juga dapat membantu penyelidik memahami permasalahan yang kompleks dalam konteks yang agak luas (Burhan Bungin 2003; Denzin & Lincoln 1994). Mohd. Majid Konting (2005), menyatakan bahawa kajian kes merupakan satu penyelidikan yang dilakukan secara intensif ke atas satu unit sosial yang kecil, seperti individu, satu keluarga, satu kampung, satu kelab ataupun satu sekolah. Sementara Sidek (2002) pula menyatakan bahawa kajian kes merupakan satu reka bentuk kajian untuk mengenalpasti secara intensif tentang latar belakang status semasa serta interaksi persekitaran suatu unit sosial, sama ada melibatkan individu, kumpulan, institusi ataupun komuniti. Beliau berpandangan bahawa walaupun unit yang terlibat dalam kajian kes agak kecil tetapi maklumat yang diperolehi sangat mendalam. Kaedah kajian kes yang digunakan dalam kajian ini adalah multi-case multi-site exploratory case study. Multi-case merujuk kepada lebih daripada satu unit analisis, manakala multi-site merujuk kepada beberapa tempat kajian (Yin 1993). Pada fasa kedua ini pengkaji mendapatkan maklumat terperinci daripada pakar dan orang-orang yang berjaya dalam bidang yang mereka ceburi. Pemilihan pakar dan orang-orang yang berjaya ini adalah untuk mengetahui perkara-perkara penting yang 84
menjadi amalan mereka sehingga mereka menjadi seorang pakar dan seorang yang berjaya dalam bidang mereka. Kajian menunjukkan pakar dan orang-orang yang berjaya dikaitkan dengan EQ yang tinggi (Goleman 1995). Maklumat yang dikongsikan oleh pakar dan orang-orang yang berjaya tersebut, seterusnya dijadikan dalam bentuk aktiviti dalam pembinaan modul EQ pada fasa ketiga kajian ini. Untuk mendapatkan maklumat daripada pakar dan orang-orang yang berjaya tersebut, pengkaji telah melakukan penerokaan melalui temubual mendalam (indepth interview) dan temubual berkumpulan (group interview). Pakar dan orang-orang berjaya dimaksudkan adalah (i) individu yang berjaya dalam bidang yang diceburi, (ii) individu-individu yang pernah mendapatkan anugerah kenamaan, (iii) pakar psikologi, (iv) dan (v) pakar dalam bidang agama. Setelah mendapatkan kompetensi EQ yang perlu diberikan intervensi pada fasa pertama, dan mendapatkan maklumat-maklumat penting daripada pakar dan orang- orang berjaya pada fasa kedua, selanjutnya pembinaan draf modul EQ dilakukan pada awal fasa ketiga. Secara lebih terperinci tentang pelaksanaan kajian ini seperti ditunjukkan pada Rajah 3.2 di bawah ini. Rajah 3.2 Prosedur menjalankan kajian 85
86 3.3. SUBJEK KAJIAN Fasa pertama kajian ini melibatkan guru-guru yang berkhidmat di bawah Kementerian Pelajaran Malaysia, yang sedang melanjutkan pendidikan peringkat Master dan doktor falsafah di Fakulti Pendidikan, Universiti Kebangsaan Malaysia. Fasa kedua melibatkan lapan orang pakar (pakar psikologi/kaunseling, pakar agama, pakar pendidikan orang dewasa, dan 24 orang-orang yang berjaya dalam kerja yang mereka ceburi. Pemilihan pakar dan orang-orang berjaya tersebut secara terperinci dibincangkan selepas ini. Manakala fasa ketiga pula melibatkan sekumpulan guru-guru yang dipilih daripada kumpulan guru-guru yang terlibat pada fasa pertama kajian ini. 3.3.1 Subjek Kajian Fasa Pertama Fasa pertama kajian ini melibatkan 112 orang guru yang berkhidmat di bawah Kementerian Pelajaran Malaysia, yang sedang melanjutkan pendidikan Master dan doktor falsafah di Fakulti Pendidikan, Universiti Kebangsaan Malaysia. Memandangkan kajian ini merupakan kajian awal dalam pembinaan modul EQ untuk guru-guru, maka kajian ini cuba dijalankan dalam skala yang tidak terlalu besar, kerana hasil kajian ini bukannya untuk tujuan generalisasi kepada seluruh guru-guru di Malaysia, tetapi untuk mendapatkan gambaran tentang kompetensi asas EQ yang perlu diberikan intervensi dalam kalangan guru-guru yang terlibat dalam kajian ini. Berdasarkan kompetensi asas EQ yang diperolehi, pengkaji cuba memikirkan bentuk modul EQ yang sesuai digunakan dalam intervensi EQ bagi guru-guru berkenaan, yang boleh dikembangkan oleh pengkaji selepas ini kepada skop yang lebih besar. Harapan pengkaji adalah apabila pembinaan modul ini berjaya dilakukan, pengkaji berikutnya dapat menguji keberkesanan modul yang dihasilkan untuk tujuan latihan EQ dalam kalangan guru-guru. Satu perkara lagi yang memotivasikan pengkaji melibatkan guru- guru ini ialah kerana mereka datang daripada pelbagai sekolah di bawah Kementerian Pelajaran yang tersebar hampir seluruh Malaysia. Kepelbagaian ini dijangkakan dapat memberikan data yang komprehensif yang dapat menggambarkan kompetensi asas EQ guru-guru tersebut. Perkara ini sangat penting untuk panduan dalam pembinaan modul EQ yang menjadi tujuan utama kajian ini.
87 Menurut Krejcie dan Morgan (dlm Wiersma 2000) semakin besar saiz populasi semakin besar pula saiz dan nisbah sampel yang diperlukan untuk mewakili populasi tersebut. Beliau telah memberikan satu panduan bagi menentukan jumlah sampel yang sesuai dalam sesebuah kajian. Sampel seramai 384 orang adalah mencukupi untuk populasi 100,000 orang dan seterusnya. Neuman (2000) juga menyatakan bahawa 300 orang subjek (lebih kurang 30 peratus) daripada populasi yang berjumlah 1000 orang adalah mencukupi untuk mendapat ketepatan yang sesuai dalam sesebuah kajian. Manakala menurut Wiersma (2000) pula menyatakan bahawa saiz sampel antara 200- 500 responden adalah memadai untuk menjalankan sesebuah kajian. Bagaimanapun, untuk tujuan kajian ini pengkaji tidak mengambil kira nisbah pengambilan subjek kajian seperti yang dicadangkan oleh pakar-pakar tersebut, kerana kajian ini tidak bertujuan untuk membuat generalisasi kepada seluruh populasi guru di Malaysia. Walaubagaimanapun pengkaji cuba mendapatkan jumlah subjek yang bersesuaian untuk mendapatkan data yang komprehensif bagi tujuan pembinaan modul latihan EQ. Pemilihan 112 orang guru seperti yang dinyatakan di atas telah dilakukan menggunakan kaedah sampel bertujun (porposive sampling), iaitu teknik pemilihan subjek dengan cara mengambil kira ciri-ciri tertentu. Ciri-ciri dimaksudkan di sini adalah subjek yang dipilih diandaikan dapat memberikan data yang komprehensif untuk kajian ini. 3.3.2 Subjek Kajian Fasa Kedua Pada fasa kedua (kajian kes) pula pemilihan subjek merujuk kepada "social situation" (Sugiono 2005). Situasi sosial ini merujuk kepada tempat (place), pelaku (actors) dan aktiviti (activity) yang berinteraksi secara bersinergi. Situasi sosial di dalam kajian ini merujuk kepada situasi sekolah, aktornya adalah guru-guru dan aktivitinya adalah pendidikan. Walaubagaimanapun, untuk tujuan mendapatkan data yang komprehensif dan berkualiti, pengkaji tidak mengambil guru-guru sepenuhnya, tetapi juga melibatkan pakar dan orang-orang yang dianggap berjaya untuk berkongsi pengalaman dalam mendapatkan pandangan untuk pembinan satu modul latihan yang sesuai digunakan pada seting sekolah, iaitu modul yang sesuai untuk meningkatkan EQ guru- guru.
Pemilihan subjek fasa kedua ini juga dilakukan menggunakan kaedah "porposive sampling" iaitu teknik pengambilan subjek kajian dengan mengambil kira pertimbangan-pertimbangan tertentu seperti yang telah disentuh sebelum Pertimbangan dimaksudkan dalam kajian ini adalah subjek yang dipilih dianggap pakar dalam bidang kajian yang sedang dijalankan, dan subjek yang dipilih dijangkakan dapat memberikan data secara komprehensif untuk kajian ini. Untuk kajian ini, pengkaji memerlukan pengalaman beberapa orang pakar dan orang-orang yang dianggap berjaya dalam bidang yang mereka ceburi. Pengalaman yang dikongsikan oleh pakar dan orang-orang berjaya tersebut sangat penting untuk pembinaan modul EQ bagi meningkatkan kompetensi asas EQ di kalangan guru-guru yang dihasilkan pada fasa pertama kajian ini. Pemilihan pakar dan orang-orang berjaya tersebut juga mengambil kira beberapa kajian sebelum ini, yang menyatakan bahawa orang-orang tersebut dikaitkan dengan EQ yang tinggi. Dari itu pengalaman mereka sangat bermakna dikongsi dengan orang lain dalam bentuk latihan yang bersesuaian, dalam hal ini pengkaji cuba menyusun dalam bentuk modul EQ. Teknik "porposive sampling" ini termasuk ke dalam nonprobality sampling iaitu pengambilan subjek kajian bergantung kepada pengkaji melihat subjek tersebut, adakah mereka dapat memberikan data sepenuhnya ataupun sebaliknya (Sugiyono 2005). Justeru, penentuan pemilihan subjek melalui kaedah tersebut sebenarnya bergantung kepada penyelidik dalam melihat kesesuaian subjek yang akan dilibatkan dalam kajian yang dijalankan. Kriteria pemilihan subjek yang dilibatkan dalam kajian ini ditetapkan oleh pengkaji sendiri dengan mengambil kira pelbagai pertimbangan seperti yang telah dilaporkan pada perenggan sebelum ini. Pemilihan pakar adalah atas pertimbangan akademik yang boleh dikongsi oleh pakar-pakar tersebut yang boleh digunakan untuk meningkatkan kompetensi asas EQ guru yang terlibat dalam kajian ini, kerana mereka memiliki pelbagai pengalaman signifikan dalam mewujudkan kejayaan dirinya, dan sangat berharga untuk dikongsi dengan orang lain. Sedangkan pemilihan subjek berdasarkan kejayaan pula, dengan alasan bahawa orang-orang yang berjaya kebiasaan mempunyai teknik-teknik dan cara-cara tersendiri yang boleh menghantarkan dirinya kepada kejayaan. Orang-orang berjaya kebiasaanya memiliki cara yang unik dan 88 ini.
berbeza dengan kebiasaan orang-orang yang biasa (normal). Teknik dan cara-cara mereka tersebut dicungkil oleh pengkaji melalui temubual mendalam, dan seterusnya ditransletkan ke dalam bentuk aktiviti yang dibuat dalam bentuk modul latihan, agar dapat membantu orang lain berjaya seperti mereka, dalam hal ini aktiviti dan modul tersebut ditunjukan untuk keperluan guru-guru yang menjadi sasaran kajian ini. Untuk jumlah subjek yang diperlukan pada fasa kedua ini, Lincoln dan Guba (dlm Sugiono 2005) menyatakan bahawa "naturalistic sampling is, then, very difference from conventional sampling. It is base on informational, not statistical, consideration. Its purpose is to maximize information , not to facilitate generalization. Justeru, pemilihan subjek dalam kajian kualitatif tidak berasaskan kepada jumlah ataupun kuantiti sampel seperti dalam kajian kuantitatif, yang paling penting adalah subjek yang dipilih dapat memberikan maklumat ataupun data secara maksimum, dan subjek yang terlibat memberikan maklumat yang lebih kurang sama (sampai pada peringkat ketepuan data). Lincoln dan Guba (dlm Sugiono 2005) juga menyatakan bahawa "If the purpose is to maximize information, then sampling is terminated when no new information is fourth-coming from newly sampled units; thus redundancy is the primary criterion". Nasution (dlm Sugiyono 2005) pula menyatakan bahawa penentuan jumlah subjek dianggap mencukupi apabila data yang diperolehi telah sampai pada tahap "redundancy" ataupun telah sampai pada tahap ketepuan data. Maknanya, walaupun pengkaji menambahkan subjek yang baru namun tidak lagi memberikan maklumat dan penambahan data. Pemilihan subjek yang akan dilibatkan dalam sesebuah kajian, Bungin (2003) mencadangkan tiga tahapan pemilihan subjek tersebut, iaitu (i) pemilihan subjek awal yang mesti berhubungkait dengan fokus penyelidikan, (ii) pemilihan subjek lanjutan bagi memperluas maklumat dan mencari variasi yang mungkin muncul dari subjek berikutnya dan (iii) menghentikan pengambilan subjek apabila tidak ditemukan lagi variasi maklumat daripada subjek-subjek yang telah ditemubual. Bagaimanapun, pemilihan subjek awal menjadi prioriti utama bagi mendapatkan maklumat yang sesuai dengan kajian ini, kerana ianya boleh mempengaruhi kelancaran dalam mengumpulkan maklumat-maklumat penting berikutnya. 89
Spradley (1980) juga mencadangkan beberapa kriteria untuk pemilihan subjek kajian kualitatif, iaitu: (i) subjek yang dipilih mestilah berpengalaman, memahami sepenuhnya tentang fenomena yang dikaji, (ii) subjek yang dipilih masih aktif dalam bidang yang dikaji, (iii) mempunyai masa yang cukup untuk memberikan maklumat kepada penyelidik semasa temubual dijalankan, dan (iv) subjek mestilah dapat memberikan maklumat yang selari dengan fakta. Beliau juga menambahkan, yang terpenting daripada subjek-subjek yang dipilih adalah memiliki predikat "key informan". Pemilihan pakar dan orang-orang yang berjaya dalam bidang yang mereka ceburi, adalah selari dengan pandangan Goleman, Mayer, Salovey dan Bar On yang menyatakan bahawa kebanyakan daripada individu yang berjaya mempunyai EQ yang tinggi. Kajian yang dijalankan oleh Goleman (1999) mendapati bahawa 80% kejayaan seseorang disumbangkan oleh EQ yang mereka miliki dan 20% sahaja disumbangkan oleh IQ. Sebaliknya Goleman (1999) juga menyatakan bahawa individu yang tidak berkebolehan mengawal emosi apabila berinteraksi dengan orang lain tidak dapat menjalankan tugasan dengan baik. Justeru, beliau mencadangkan bahawa di samping kebolehan yang lain, juga diperlukan EQ yang tinggi. Pemilihan subjek berdasarkan kepakaran pula, merujuk kepada kajian Noriah et al. (2004), Syafrimen (2004), Syed Najmuddin (2005) & Wan Ashibah (2004) yang mendapati bahawa "kematangan dan kerohanian" sangat berpengaruh dalam meningkat EQ seseorang. Kematangan dimaksudkan adalah kematangan ilmu pengetahuan, umur dan pengalaman. Individu yang matang dalam sesuatu disiplin ilmu adalah dianggap pakar dalam bidang berkenaan. 3.3.3 Subjek Kajian Fasa Ketiga Fasa ketiga ini melibatkan 33 orang guru yang dipilih daripada 112 orang guru yang memberikan respons terhadap instrumen IKEM/MEQI pada fasa pertama kajian ini. Mereka dipilih berdasarkan hasil analisis terhadap data yang mereka berikan pada fasa pertama berkenaan. Merujuk kepada cara interpretasi instrumen EQ yang dicadangkan oleh Noriah (2008), yang menyatakan bahawa individu yang memperolehi skor Min di bawah 80 peratus, menunjukkan individu berkenaan perlu kepada latihan untuk 90
memperkukuhkan lagi kompetensi EQ yang terdapat pada individu berkenaan. Justeru, 33 orang guru yang dipilih dan dilibatkan pada fasa ketiga ini adalah guru-guru yang memperolehi skor di bawah 80 peratus tersebut. Guru-guru yang dilibatkan pada fasa ini adalah untuk tujuan pengujian modul EQ yang dibina. Pemilihan mereka juga dibuat bagi memudahkan pengkaji untuk melihat kesesuaian modul EQ yang dibina, iaitu dengan cara membandingkan skor mereka pada fasa pertama tersebut dengan skor yang mereka perolehi selepas mereka mengikuti latihan EQ menggunakan modul EQ yang dibina. 3.4 INSTRUMEN KAJIAN Kajian ini menggunakan dua set instrumen iaitu (i) Inventori Kepintaran Emosi Malaysia (IKEM) atau Malaysian Emotional Quotient Inventory (MEQI) yang disusun oleh Noriah dan rakan-rakan (2004) yang digunakan pada fasa pertama. (ii) Protokol temubual yang disusun sendiri oleh pengkaji, digunakan pada fasa kedua. Selain dua instrumen tersebut, pengkaji juga menggunakan "borang kebenaran responden (consent leter)". Borang kebenaran ini sangat penting diberikan kepada semua subjek untuk mengetahui sama ada mereka ikhlas sebagai peserta kajian ataupun sebaliknya. Borang ini biasanya diberikan sebelum mereka memberikan maklumbalas ke atas instrumen yang diberikan, ataupun sebelum temubual dijalankan dalam kajian kualitatif. 3.4.1 Instrumen Fasa Pertama Fasa pertama kajian ini menggunakan satu set instrumen Kepintaran Emosi Malaysia- Dewasa (IKEM-D) atau Malaysian Emotional Quotient Inventory-Adult (MEQI-A) yang dibina oleh Noriah et al. (2004). Noriah et al. telah membina instrumen ini daripada tahun 2002, dan telah mengalami beberapa kali revisi, sehingga tahun 2007. Instrumen berkenaan dimulakan dalam bentuk kertas dan pensil dengan jumlah item yang agak banyak (263 item), dan setelah mengalami beberapa kali revisi akhirnya jumlah item telah berkurang menjadi 182 item serta tersedia dalam dua pilihan, iaitu dalam bentuk kertas dan pensil dan di atas talian yang boleh dijawab secara online. Sehingga sekarang instrumen ini telah diterjemahkan ke dalam lima bahasa, iaitu 91
bahasa Inggeris, bahasa Mandarin, Bahasa Korea, bahasa Arab dan bahasa Indonesia. Termasuk bahasa Melayu, maknanya instrumen tersebut telah tersedia dalam enam bahasa. Instrumen ini telah dinilai di peringkat Universiti, peringkat kebangsaan dan beberapa kali di peringkat antarabangsa. Hasil penilaian tersebut, masing-masing memperolehi pingat emas di peringkat Universiti tahun 2004, pingat perak di peringkat kebangsaan tahun 2005, mendapat anugerah hasil penyelidikan terbaik kategori sains sosial di peringkat antarabangsa di Seoul Korea Selatan pada tahun 2006, dan memperolehi pingat perak pada pertandingan hasil penyelidikan peringkat antarabangsa "ITEX" di Kuala Lumpur pada tahun 2008. Instrumen ini juga telah dipamerkan oleh UKM sebagai hasil inovasi penyelidikan yang memiliki nilai komersial yang tinggi pada tahun 2008 di Geneva dan April 2009 di Jerman. Instrumen tersebut telah dibangunkan melalui peruntukan projek IRPA (International Research Priority Area) yang ditaja oleh Kementerian Alam Sekitar Malaysia pada tahun 2002. Kajian awal pembinaan instrumen berkenaan diasaskan kepada konsep EQ yang dicadangkan oleh Goleman (1995) yang mengandungi lima domain EQ iaitu, kesedaran kendiri, regulasi kendiri, motivasi kendiri,empati dan kemahiran sosial. Bagaimanapun setelah kajian dijalankan kepada seluruh penjawat Awam di Malaysia, seperti polis, pegawai penjara, pegawai imegresyen dan juru rawat, dapatan kajian menunjukkan wujudnya penambahan dua domain EQ baru yang dinyatakan oleh masyarakat tempatan, iaitu kerohanian dan kematangan. Maka pembinaan instrumen EQ tersebut telah dibuat berdasarkan tujuh domain EQ mengikut konteks tempatan. Instrumen ini terdiri dari dua bahagian utama iaitu (i) bahagian maklumat dan latar belakang responden, seperti umur, jantina, organisasi dan pengalaman bekerja. (ii) bahagian kedua adalah pernyataan-pernyataan yang mengukur setiap domain dan sub domain EQ seperti yang dinyatakan oleh Goleman-Noriah et al. (2004), iaitu kesedaran kendiri, regulasi kendiri, motivasi kendiri, empati, kemahiran sosial, kerohanian dan kematangan. Untuk menjadikan instrumen ini lebih berkesan, cara pengukurannya telah dipecahkan kepada dua bahagian iaitu, pengukuran dalam bentuk 92
pernyataan persepsi dan pengukuran dalam bentuk pernyataan prestasi ataupun pencapaian (performance test). Bagaimanapun, secara keseluruhan domain dan sub domain EQ tersebut lebih banyak diukur melalui penyataan-pernyataan persepsi. Sedangkan pernyataan-pernyataan berbentuk pencapaian digunakan untuk membantu penyelidik memastikan sama ada subjek kajian menjawab instrumen tersebut dengan betul ataupun secara sambil lewa. Daripada tujuh domain EQ yang dikenal pasti oleh Noriah et al. (2004) hanya empat domain sahaja (kesedaran kendiri, regulasi kendiri, motivasi kendiri dan empati) yang diukur melalui pernyataan persepsi dan pencapaian tersebut. Sedang tiga domain yang lain (kemahiran sosial, kerohanian dan kematangan) hanya diukur melalui pernyataan-pernyataan dalam bentuk persepsi myeq.net.my). Item-item yang dinyatakan dalam bentuk persepsi, direspons oleh subjek kajian melalui skala likert lima-mata, iaitu 1- Sangat Tidak Setuju, 2- Tidak Setuju, 3- Tidak Pasti, 4- Setuju dan 5- Sangat Setuju. Setiap item yang dinyatakan merujuk kepada perasaan dan tingkah laku peribadi subjek yang menjawab instrumen tersebut. Tiada jawapan benar dan salah pada setiap pernyataan yang diberikan, yang pentingnya adalah subjek mestilah menjawab secara ikhlas dan jujur setiap pernyataan yang diberikan. Sedangkan bahagian pencapaian pula dinyatakan melalui dua keadaan, iaitu soalan terbuka (open ended question) dan dalam bentuk senario (seperti foto emosi, gambar/lanskap dan maze). Subjek memberikan maklumbalas mereka terhadap soalan terbuka, foto/gambar dan maze tersebut sesuai dengan apa yang dirasainya apabila melihat senario yang dinyatakan. Contoh soalan terbuka, dinyatakan dalam situasi pelbagai "mengapa saya perlu mengetahui perasaan saya sendiri?" subjek akan menjawab secara bertulis dalam bentuk tindak balas dengan menyatakan alasan kenapa dirinya perlu mengawal perasaan sendiri. Untuk foto dan gambar/landskap, subjek disuguhkan dengan contoh foto-foto dan gambar/landskap dengan warna semula jadi. Subjek diminta memberikan maklumbalas mereka sesuai dengan skala yang diberikan apabila melihat foto dan gambar/landskap tersebut. Contoh subjek diberikan contoh foto wajah seorang perempuan dalam keadaan murung, subjek akan menyatakan 93 (Rujuk
94 maklumbalas mereka terhadap foto tersebut (1- tidak sedih, 2- sedikit sedih, 3- tidak pasti, 4- sedih dan 5- sangat sedih). Demikian juga dengan gambar/landskap, subjek ditunjukkan contoh pemandangan sebuah pulau yang indah di tengah laut, kemudian mereka akan memberikan respons bagaimana keamatan perasaan yang dialami oleh dirinya (1- sangat rendah, 2- rendah, 3- tidak pasti, 4- tinggi dan 5- sangat tinggi). Sedangkan untuk bahagian maze pula (jalan berliku) subjek diberikan bentuk maze yang paling mudah sehingga bentuk maze yang paling sukar. Di tengah-tengah maze tersebut terdapat satu benda yang perlu dikeluarkan mengikut liku-liku jalan sesuai dengan maze yang disediakan. Subjek diminta untuk mencari jalan keluar yang betul dengan cara memberikan coretan pada jalan keluar yang mereka kenal pasti, seterusnya subjek diminta untuk menandakan tahap motivasi dirinya ketika mencari jalan keluar tersebut (1-sangat rendah, 2- rendah, 3- sederhana, 4- tinggi dan 5- sangat tinggi). Seperti dinyatakan pada perenggan sebelumnya, instrumen ini mengukur tujuh domain EQ iaitu kesedaran kendiri, regulasi kendiri, motivasi kendiri, empati, kemahiran sosial, kerohanian dan kematangan. Terdapat empat bahagian item pada domain kesedaran kendiri, iaitu (i) kesedaran emosi, ii) penilaian kendiri yang tepat, (iii) keyakinan diri dan (iv) kejujuran. Terdapat lima bahagian item pada domain regulasi kendiri, iaitu (i) kawalan kendiri, (ii) kebolehpercayaan, (iii) responsibility, (iv) kebolehsuaian dan (v) inovasi. Terdapat empat bahagian item pada domain motivasi kendiri, iaitu (i) dorongan pencapaian, (ii) komitmen, (iii) (inisiatif dan (iv) minat. Bagi domain empati pula terdapat tujuh bahagian item iaitu (i) memahami orang lain, (ii) membantu orang lain, (iii) leveraging diversity, (iv) berorientasi perkhidmatan, (v) mengembangkan potensi orang lain, (vi) kesedaran politik, dan (vii) perasaan kasih sayang. Bagi domain kemahiran sosial pula terdapat 8 bahagian item iaitu (i) mempengaruhi orang lain, (ii) pengurusan konflik, (iii) kepemimpinan, (iv) pemangkin perubahan, (v) menjalin hubungan, (vi) kerjasama, (vii) keupayaan dalam kerja berpasukan, dan (viii) komunikasi. Sedangkan untuk domain kerohanian (spiritualiti) dan kematangan (maturity) tidak terdapat bahagian-bahagian item seperti lima domain EQ sebelumnya.
95 i. Bahagian Kesedaran Kendiri a. Item-item bahagian kesedaran emosi mengukur sejauh mana subjek peka terhadap emosi yang wujud di dalam dirinya. Contoh: "saya boleh memaafkan diri sendiri setelah melakukan kesilapan". b. Item-item bahagian penilaian kendiri yang tepat pula mengukur ketepatan subjek menilai kekuatan dan kelemahan diri sendiri. Contoh: "kesilapan yang saya lakukan tidak memberi kesan berpanjangan terhadap perasaan saya". c. Bahagian keyakinan diri pula mengukur tentang sejauh mana subjek merasa yakin dengan dirinya sendiri. Contoh: "Saya tidak malu memberikan pandangan walaupun berbeza daripada orang lain". d. Sedangkan bahagian kejujuran pula melihat sejauh mana subjek dapat melihat perubahan perasaan yang berlaku di dalam dirinya. Contoh: "saya dapat merasakan perubahan perasaan apabila melakukan sesuatu dengan tujuan tertentu". ii. Bahagian Regulasi Kendiri a. Item-item bahagian kawalan kendiri adalah melihat kekuatan subjek mengawal pelbagai emosi negatif yang muncul di dalam dirinya. Contoh:"Saya tidak mudah tersinggung apabila orang lain mengata saya". b. Bahagian kebolehpercayaan, menilai kejujuran dan integriti diri responden. Contoh: "Saya sentiasa menepati waktu temu janji ". c. Bahagian responsibility mengukur sikap dan rasa tanggungjawab yang dimiliki oleh subjek . Contoh: "Saya akan menyelesaikan semua tugasan dengan sempurna". d. Bahagian kebolehsuaian diri adalah menilai tentang kemampuan subjek dalam menyesuaikan diri dalam sesuatu keadaan. Contoh: "Saya boleh menyesuaikan diri dengan mudah dalam pelbagai situasi". e. Bahagian inovasi pula menilai tentang keupayaan subjek dalam menerima sesuatu perubahan inovasi. Contoh: "Saya sentiasa bersikap terbuka kepada idea baru".
iii. Bahagian Motivasi Kendiri a. Item-item bahagian dorongan pencapaian mengukur tentang kekuatan dorongan subjek untuk mencapai kecemerlangan. Contoh: "Saya sentiasa memastikan prestasi saya di tahap cemerlang". b. Bahagian komitmen mengukur kesepaduan keupayaan subjek untuk menjaga dan melakukan sesuatu komitmen yang diberikan kepadanya. Contoh: "Saya menyiapkan semua tugasan sehingga selesai". c. Bahagian inisiatif mengukur tentang kesediaan subjek untuk merebut peluang yang ada. Contoh: " Saya suka menawarkan diri untuk mengikuti kursus-kursus yang boleh meningkatkan kecemerlangan saya". d. Bahagian minat pula menilai tentang minat yang ada pada diri subjek dalam menjalankan sesuatu tugas. Contoh: "Saya tidak cepat bosan bila melakukan sesuatu tugasan". iv. Bahagian Empati a. Item-item bahagian memahami orang lain mengukur sejauh mana subjek dapat mengesan dan memahami perasaan orang lain dengan tepat. Contoh: "Saya tahu apabila seseorang cuba menyembunyikan perasaannya." b. Membantu orang lain mengukur sejauhmana subjek dapat memberikan pertolongan kepada orang lain. Contoh: "Saya akan membantu orang lain belajar menyelesaikan masalah mereka." c. Bahagian leveraging diversity menilai keupayaan subjek mewujudkan peluang- peluang daripada pelbagai keadaan. Contoh: "Saya cuba membina persekitaran yang selesa apabila melakukan sesuatu tugasan bersama rakan-rakan". d. Bahagian berorientasikan perkhidmatan mengukur tentang keupayaan subjek dalam menjangka, mengenal pasti dan memenuhi keperluan orang lain. Contoh: "Saya gembira apabila orang berpuas hati dengan pertolongan saya ". e. Bahagian mengembangkan potensi orang lain adalah menilai kebolehan subjek dalam mengesan dan mengembangkan potensi yang dimiliki oleh orang lain. Contoh: "Saya suka membantu orang lain yang ingin berubah". 96 akan
97 f. Bahagian kesedaran politik mengukur kebolehan subjek dalam membaca sesuatu keadaan, dan dapat mengenal pasti pihak yang berpengaruh dalam kumpulan tersebut. Contoh: "Saya tahu siapa yang paling berpengaruh dalam kalangan rakan-rakan". g. Bahagian penyayang ataupun caring menilai sejauh mana subjek dapat berinteraksi dengan orang lain dengan perasaan kasih sayang yang tulus dan ikhlas. Contoh: " Saya tidak suka melihat orang lain menderita". v. Bahagian Kemahiran Sosial a. Item-item bahagian mempengaruhi orang lain mengukur tentang kemahiran subjek dalam mempengaruhi orang lain secara berhemah dan berkesan. Contoh: "Rakan-rakan tidak pernah menolak pandangan saya". b. Bahagian pengurusan konflik menilai kebolehan subjek dalam menyelesaikan konflik yang dihadapi oleh orang lain. Contoh: "Saya cuba mewujudkan situasi dimana semua individu yang berkonflik akan mendapat faedah bersama ". c. Bahagian kepemimpinan mengukur tentang keupayaan subjek dalam membimbing individu dan kumpulan ke arah kecemerlangan. Contoh: "Saya mencari kaedah yang paling sesuai untuk membantu rakan-rakan menyelesaikan sesuatu tugas yang sukar". d. Bahagian pemangkin perubahan mengukur tentang keupayaan subjek dalam memulakan sesuatu perubahan. Contoh: "Saya tahu apa yang perlu diubah untuk meningkatkan kecemerlangan diri". e. Bahagian menjalin hubungan mengukur kebolehan subjek dalam membina hubungan yang berkesan dengan orang lain. Contoh: "Saya mudah membina hubungan mesra dengan siapa sahaja" f. Bahagian kerjasama mengukur tentang kemampuan subjek dalam membina kerjasama dalam satu pasukan. Contoh: "Saya boleh melakukan aktiviti berkumpulan dengan sesiapa sahaja". g. Bahagian keupayaan berpasukan mengukur tentang keupayaan subjek dalam mewujudkan kerjasama berpasukan yang efektif dalam mewujudkan matlamat
sesebuah organisasi. Contoh: "Saya boleh mewujudkan semangat kerjasama dalam kalangan rakan-rakan". h. Bahagian komunikasi menilai tentang kemahiran subjek dalam berkomunikasi dengan orang lain. Contoh: "Saya sedia mendengar pandangan orang lain". vi. Bahagian Spiritualiti/Kerohanian Item-item bahagian kerohanian ini adalah mengukur tentang tahap kerohanian yang wujud dalam diri subjek. Contoh: "Saya suka melihat orang lain berjaya". vii. Bahagian Kematangan Item-item bahagian ini adalah untuk mengukur tentang kemahiran subjek dalam menjadikan pengalaman yang pernah dialami untuk meningkatkan kematangan hidup mereka. Contoh: "Saya banyak belajar dari kesukaran hidup yang pernah dialami". 3.4.2 Instrumen Fasa Kedua Fasa kedua kajian ini menggunakan dua set soalan protokol, iaitu soalan protokol temubual mendalam (indepth interview) dan soalan protokol temubual berkumpulan (focus group interview). Kedua-dua soalan protokol ini digunakan sebagai panduan untuk mendapatkan data daripada pakar dan orang-orang yang dianggap berjaya dalam bidang yang mereka ceburi. Data-data yang diperolehi daripada pakar dan orang-orang berjaya tersebut dijadikan sebagai asas dalam pembinaan modul latihan EQ yang menjadi tujuan utama kajian ini. Menurut Morgan (1997) melalui temubual pengkaji boleh mendapatkan data yang lebih komprehensif tentang sesuatu perkara yang dikaji. Beliau juga menyatakan pengumpulan data melalui temubual ini dapat memberikan peluang yang lebih besar kepada subjek untuk memberikan pendapat secara bebas dan terbuka tanpa dipengaruhi oleh pandangan orang lain. Soalan protokol tersebut dibina oleh pengkaji berdasarkan garis panduan yang dicadangkan oleh Krueger (1994). Soalan protokol individu dan soalan protokol 98
99 berkumpulan dibina lebih kurang sama, hanya terdapat sedikit perbezaan pada soalan pembuka. Soalan pembuka pada soalan protokol temubual individu terus ditujukan kepada individu yang ditemubual, sedang soalan pembuka pada temubual berkumpulan cuba menanyakan kepada subjek tentang persamaan dan perbezaan mereka berada dalam kumpulan tersebut. Melalui temubual secara individu pengkaji mendapatkan maklumat secara mendalam daripada individu yang dilibatkan. Sedangkan melalui temubual berkumpulan pula subjek dapat memberikan pelbagai maklumat kepada pengkaji, untuk melihat kepelbagaian interaksi terhadap perkara yang dibincangkan pada satu masa (Morgan 1997; Krueger 1994). Soalan yang dikemukakan dalam protokol ini berbentuk soalan terbuka dan ianya dijalankan dalam bentuk diskusi (sama ada temubual individu mahupun temubual berkumpulan). Subjek bebas menyatakan pandangan mereka tentang perkara yang sedang dibincangkan dalam temubual yang sedang dijalankan. Walaubagaimanapun, perjalanan perbincangan tersebut tetap berpandukan kepada soalan protokol yang digunakan(Yin 1994). Soalan protokol tersebut mengandungi lima jenis soalan, iaitu soalan pembuka, soalan pengenalan, soalan transisi, soalan kunci dan soalan penutup (Krueger 1994). Kebiasaannya sebelum memberikan soalan pembuka, dalam masa beberapa saat subjek diberi peluang untuk memperkenalkan diri mereka masing-masing. Untuk soalan protokol temubual berkumpulan, bahagian soalan pembuka memberikan peluang kepada subjek untuk mengenal pasti persamaan dan perbezaan mereka berada dalam kumpulan temubual tersebut. Soalan ini sebenarnya bertujuan untuk "ice-breaking" ataupun pembuka tirai perbincangan kepada subjek agar mereka selesa untuk menyampaikan pandangannya dalam perbincangan berikutnya. Pada bahagian ini semua subjek diberikan masa selama 10-20 saat untuk mengenal pasti persamaan dan perbezaan identiti dalam kalangan peserta kumpulan. Contoh soalan: Boleh tuan/puan terangkan tentang diri dan pengalaman tuan/puan sepanjang kerjaya tuan/puan, sehingga tuan/puan berada pada tahap sekarang ini?
Soalan pengenalan pula digunakan untuk memperkenalkan tema perbincangan kepada subjek yang terlibat dalam kumpulan. Bahagian ini memberi peluang kepada subjek untuk mengimbas semula pengalaman yang pernah mereka lalui dan diminta mengaitkan pengalaman tersebut dengan topik yang sedang dibincangkan. Soalan ini bertujuan untuk memberikan gambaran kepada subjek tentang isu-isu penting yang menjadi topik perbincangan dalam temubual berkumpulan yang dilaksanakan. Bahagian soalan pengenalan pula bertujuan untuk memperkenalkan secara umum tentang topik perbincangan di dalam temubual tersebut. Selanjutnya melalui soalan transisi pengkaji cuba memandu subjek kepada topik perbincangan ataupun maklumat- maklumat penting yang diperlukan daripada subjek yang terlibat. Contoh soalan: (i) Pernahkah tuan/puan mengikuti sebarang kursus ataupun latihan tertentu yang dapat membantu tuan/puan menjalankan tugas dengan baik? (ii) Boleh tuan/puan kongsikan, apakah bentuk-bentuk latihan tersebut? Bagainakah pandangan tuan/puan tentang latihan itu? Sedangkan soalan kunci pula merupakan soalan-soalan inti untuk mencungkil data daripada subjek-subjek yang ditemubual. Melalui soalan-soalan kunci inilah maklumat-maklumat penting diperolehi oleh pengkaji yang akan dijadikan sebagai asas pembinaan modul EQ. Contoh soalan: a. Kesedaran Kendiri Kesedaran kendiri adalah salah satu domain penting dalam membangunkan EQ seseorang. Kesedaran kendiri ini adalah kemampuan individu untuk: (i) mengetahui perasaan sendiri, (ii) berkeupayaan menilai dengan tepat kekuatan dan kelemahan diri sendiri, (iii) mampu membina keyakinan diri dan (iv) sedar tentang niat dalam diri. 1. Berdasarkan pengalaman tuan/puan adakah elemen-elemen tersebut berperanan dalam mencapai kejayaan sekarang ini? 2. Bagaimana tuan/puan mengaitkanya dengan kejayaan yang telah tuan/puan perolehi sekarang? 100
3. Apakah yang tuan/puan lakukan untuk membina kesedaran tersebut, sehingga ianya sentiasa wujud dalam diri tuan/puan? 4. Melalui pengalaman tuan/puan, apakah yang telah tuan/puan lakukan untuk mengetahui: i. Perasaan sendiri ii. Menilai dengan tepat kekuatan dan kelemahan diri iii. Membina keyakinan diri iv. Dan sentiasa sedar tentang niat di dlam diri? b. Regulasi Kendiri Menggambarkan tentang kemampuan seseorang untuk mengawal perasaan yang sedang bergejolak dalam dirinya, sentiasa jujur dalam bertindak, bertanggung jawab dalam melakukan sesuatu, fleksibel dengan perubahan yang berlaku dan mahu menerima idea-idea baru dari sesiapa sahaja tanpa diiringi dengan perasaan negatif. 1. Berdasarkan pengalaman tuan/puan adakah elemen tersebut membantu dalam kejayaan tuan/puan? 2. Bagaimana tuan/puan mempergunakan elemen-elemen tersebut, sehingga ianya memberikan impak terhadap kejayaan yang tuan/puan dapatkan sekarang ini? 3. Melalui pengalaman yang telah dilalui selama ini, bagaimana tuan/puan memupuk elemen-elemen tersebut, sehingga ianya bersebati di dalam diri tuan/puan? c. Motivasi Kendiri 1. Bagaimana tuan/puan memotivasikan diri sendiri untuk mewujudkan kejayaan seperti sekarang ini? 2. Pada pengalaman tuan/puan, bagaimana tuan/puan membina motivasi tersebut sehingga ianya sentiasa menjadi pendorong dalam mewujudkan kejayaan tuan/puan? 3. Apakah yang tuan/puan lakukan untuk memotivasikan diri sehingga berjaya? 101
d. Empati 1. Boleh tuan/puan berkongsi pandangan apakah yang tuan/puan faham tentang empati? 2. Mungkin tuan/puan boleh berkongsi pengalaman tentang bagaimana tuan/puan cuba: (i) Memahami perasaan orang lain? (ii) Memahami keperluan orang lain? (iii) Memahami masalah orang lain? (iv) Dan memahami keperihatinan yang dirasakan oleh orang lain? 3. Kalau tuan/puan melihat ahli keluarga/kakitangan yang mempunyai potensi yang boleh dikembangkan, apakah yang tuan/puan lakukan? 4. Apakah yang tuan/puan lakukan untuk membantu kakitangan tuan/puan sekiranya mereka tidak dapat melihat peluang dalam kerjaya mereka? e. Kemahiran sosial Ialah kemahiran mencetuskan respons yang dikehendaki daripada orang lain. Menggunakan cara yang efektif untuk membujuk orang lain, mampu menerima dan menyampaikan mesej dengan penuh keyakinan dan berkebolehan menyelesaikan konflik dengan baik. 1. Bagaimanakah tuan/puan membina hubungan dengan individu lain? Kenapa Tuan/puan mengatakan begitu? 2. Melalui pengalaman tuan/puan, bagaimakah tuan/puan mempengaruhi orang lain untuk mengikuti cadangan dan idea tuan/puan? 3. Bagaimanakah tuan/puan menyampaikan maklumat kepada orang lain, sehingga orang lain dapat menerima dengan baik? 4. Dalam sesebuah organisasi terkadang berlaku konflik luaran dan dalaman yang mungkin boleh membawa kepada kelemahan sistem sesebuah organisasi, jika tuan/puan berada dalam situasi konflik sedemikian, apakah yang tuan/puan lakukan? 102
f. Kerohanian 1. Pada pengalaman tuan/puan selama ini, bagaimana tuan/puan mengaitkan kerja- kerja harian tuan/puan dengan nilai-nilai kerohanian yang tuan/puan yakini? 2. Bagaimana cara tuan/puan menghayati nilai-nilai kerohanian tersebut, sehingga ianya boleh menjadi pendorong kepada kejayaan yang tuan/puan raih sekarang? 3. Bagaimanakah tuan/puan melaksanakan kerja-kerja harian tuan/puan sehingga ianya dipandang sebagai satu amanah yang mesti dikerjakan dengan penuh keikhlasan? g. Kematangan 1. Apakah persamaan dan perbezaan yang tuan/puan rasakan ketika mula-mula menceburkan diri dalam kerjaya, dimana tuan/puan telah lama berada di dalam kerjaya tersebut? 2. Apakah faktor-faktor yang membawa kepada kejayaan dalam diri tuan/puan? 3. Untuk sampai pada peringkat sekarang ini, tentunya tuan/puan mempunyai pelbagai pengalaman, bagaimana agaknya tuan/puan mempergunakan pengalaman tersebut untuk memperbaiki keadaan yang tuan/puan hadapi sekarang? 4. Setelah melalui pelbagai rintangan dalam kerjaya, apakah yang tuan/puan rasakan pada saat ini? Manakala soalan penutup pula merupakan rumusan daripada perbincangan yang dijalankan. Sekiranya masih terdapat perkara-perkara penting yang perlu dikongsikan oleh subjek tentang topik perbincangan yang tidak tertanya oleh pengkaji, maka pada bahagian penutup ini subjek dapat menyampaikan perkara tersebut. Selepas soalan penutup pengkaji mengucapkan terima kasih atas kesediaan dan masa yang diluangkan oleh subjek. Pengkaji menyatakan kepada subjek, sekiranya hasil temubual ini selesai dibuat dalam bentuk transkripsi, maka pengkaji meminta tolong semak semula hasil transkripsi yang dibuat bagi memastikan data-data yang diberikan sesuai dengan yang dimaksudkan oleh subjek-subjek yang memberikan pandangan. 103
104 Contoh soalan: (i) Kita telah berbincang lama, secara umumnya apakah pandangan tuan/puan tentang perkara-perkara yang telah kita bincang tadi? (ii) Adakah perkara- perkara yang tertinggal atau yang ingin tuan/puan tambahkan dalam perbincangan kita tadi? 3.5 KAJIAN RINTIS Kajian rintis merupakan perkara penting dalam sesebuah kajian, bagi menentukan kesahan dan kebolehpercayaan instrumen yang digunakan dalam kajian tersebut. Dalam penyelidikan ini, kajian rintis telah dilakukan terhadap kedua-dua instrumen yang digunakan (IKEM/MEQI dan protokol temubual). Maklumbalas daripada kajian rintis tersebut telah digunakan untuk memurnikan dan memantapkan lagi item-item yang terdapat dalam instrumen dan soalan-soalan protokol temubual yang telah dibina. Kajian rintis IKEM/MEQI telah dilakukan pada pertengahan bulan Ogos 2007, sedangkan kajian rintis untuk protokol temubual dilaksanakan pada ujung bulan November 2007. Bilangan responden yang terlibat dalam kajian rintis instrumen IKEM/MEQI adalah seramai 55 orang, sedangkan untuk kajian rintis protokol temubual telah dilakukan kepada dua orang pakar. 3.6 KESAHAN DAN KEBOLEHPERCAYAAN INSTRUMEN Kesahan (validity) dan kebolehpercayaan (reliability) instrumen merupakan dua isu yang berbeza yang perlu diperhatikan oleh pengkaji sebelum menggunakan instrumen tersebut dalam kajian sebenar. Kesahan sesebuah instrumen merujuk kepada sejauh mana instrumen digunakan itu dapat mengukur apa yang sepatutnya diukur dalam sesebuah kajian yang sedang dijalankan (Alias Baba 1997; Hair, Anderson, Tatham & Black 1998; Majid Konting 2005; Mohd. Krueger 1994; Sidek Mohd Noah 2002; Wiersma 2000). Sedangkan kebolehpercayaan instrumen pula merujuk kepada ketekalan ataupun konsistensi sesebuah instrumen yang digunakan (Alias Baba 1997; Hair, Anderson, Tatham & Black 1998; Wiersma 2000). Satu instrumen kajian dikatakan mempunyai kebolehpercayaan yang tinggi, apabila skor yang sama
105 diperolehi oleh individu yang sama apabila menjawab satu set instrumen pada masa yang berbeza (Majid Konting 2005; Sidek Mohd. Noah 2002; Wiersma 2000). Untuk tujuan kajian ini pengkaji menggunakan kedua-dua kaedah berkenaan bagi memastikan kesahan dan kebolehpercayaan instrumen yang digunakan. Untuk menentukan kesahan instrumen IKEM/MEQI pengkaji telah menggunakan kaedah factor analysis (varimax rotation), untuk melihat kebolehpercayaan pula pengkaji menggunakan kaedah "Cronbach Alpha" ataupun ujian ketekalan dalaman (internal consistancy). Sedangkan untuk melihat kesahan protokol temubual pula, pengkaji telah meminta beberapa orang pakar untuk menilai dan menyemak soalan protokol yang telah siap dibina oleh pengkaji. Penilaian dan komen yang diberikan oleh pakar-pakar tersebut telah dijadikan landasan untuk memperbaiki semula soalan protokol tersebut. Sedangkan untuk melihat kebolehpercayaan hasil temubual menggunakan soalan protokol yang telah disahkan oleh pakar kaedah pengiraan "Indeks Kebolehpercayaan Cohen Kappa" digunakan. 3.6.1 Kesahan Instrumen IKEM/MEQI Semenjak instrumen ini dibangunkan dari tahun 2002 oleh Noriah et al. proses penambahbaikan instrumen ini terus dilakukan sehingga tahun 2008. Proses penambahbaikan ini merangkumi pelbagai aspek, mulai daripada penggunaan ayat dalam pernyataan, bentuk tampilan instrumen dan juga kesahan dan kebolehpercayaan instrumen. Untuk penggunaan ayat, Noriah et al. telah menggunakan perkhidmatan pakar bahasa (Melayu, Inggeris, Mandarin, Korea Arab dan Indonesia) kerana instrumen ini telah wujud dalam enam bahasa. Untuk reka bentuk tampilan instrumen Noriah et al. telah menggunakan perkhidmatan konsultan tempatan yang pakar dalam bidang ICT. Kesahan muka dan kesahan kandungan instrumen juga dilakukan dengan mengambil kira pandangan individu yang dianggap pakar dalam bidang ini. Untuk melihat kesahan konstruk dan kebolehpercayaaan instrumen pula, semenjak instrumen ini mula dibangunkan sehingga tahun 2008 telah melibatkan lebih daripada 20.000 orang sampel dewasa daripada pelbagai kalangan, seperti calon-calon kakitangan dan calon pensyarah UKM, Tentera Laut Diraja Malaysia (TLDM),
kakitangan Institut Sosial Malaysia (ISM), guru-guru, serta kakitangan pelbagai syarikat swasta yang ada di Malaysia. Bagaimanapun, memandangkan kajian ini difokuskan kepada guru-guru maka kesahan konstruk instrumen IKEM/MEQI menggunakan data-data yang diberikan oleh guru-guru dilakukan lagi sekali, bagi memastikan instrumen tersebut dapat mengumpulkan data-data yang berkesan di dalam kajian ini. Untuk melihat kesahan konstruk tersebut ujian faktor analisis (Varimax rotation) telah dijalankan. Menurut Hair et al. (1998), factor analysis dapat dilakukan apabila bilangan sampel sekurang-kurangnya lima kali ganda berbanding faktor (variable) yang ingin dikaji, ataupun bilangan sampel tidak kurang daripada 50 orang. Untuk tujuan kajian ini pengkaji telah mengambil jumlah sampel lebih ramai daripada yang dicadangkan oleh Hair et al. tersebut, iaitu pengkaji telah melibatkan seramai 55 orang sampel. Seterusnya untuk pemilihan item yang dianggap tepat untuk mengukur konstruk yang dikaji, kaedah practical significance telah digunakan. Hair et al. (1998) menyatakan bahawa nilai 0.30 adalah nilai yang boleh diterima dalam analisis faktor. Memandangkan item-item instrumen ini agak banyak, analisis faktor dijalankan melalui beberapa tahap, iaitu tahap pertama pengkaji telah menggugurkan mana-mana item yang memperolehi skor di bawah 0.30 bagi setiap konstruk yang terdapat di dalam instrumen ini. Faktor analisis diteruskan ke tahap berikutnya sehingga tiada lagi item-item yang memperolehi skor di bawah 0.30 yang perlu digugurkan. Dengan perkataan lain ujian analisis faktor tidak diteruskan lagi, apabila hasil ujian menunjukan kesemua item yang tinggal memperolehi nilai loading 0.30 dan ke atas. Item-item inilah yang digunakan untuk mengumpulkan data dalam kajian sebenar. Jadual 3.1 di bawah menunjukkan hasil ujian Analisis faktor (varimax rotation) untuk melihat kesahan (validity) instrumen IKEM/MEQI yang digunakan di dalam kajian ini. Instrumen tersebut mengandungi tujuh domain utama, iaitu (i) kesedaran kendiri, (ii) regulasi kendiri, (iii) motivasi kendiri, (iv) empati (v) kemahiran sosial, (vi) kerohanian, dan (vii) kematangan. 106
107 Jadual 3.1 Kesahan konstruk instrumen IKEM/MEQI Nilai Loading Item-Item Kesedaran Kendiri Persepsi Nilai Loading Item-Item Kesedaran Kendiri Pencapaian Kesedaran Emosi AI1=0.805 AII2=0.805 Penilaian Kendiri Yang Tepat AII1=0.595 AII3=0.733 AIII4=0.740 AIII5=0.640 Keyakinan Diri AIV5=0.463 AIII2=0.589 AIII3=0.678 AII5= 0.739 AIV2=0.768 AII4= 0.670 Niat AIV1= 0.682 AIII6= 0.580 AIV3= 0.812 AIV4= 0.798 H1=0.396 H2= 0.848 H3= 0.853 H4= 0.934 H5= 0.924 H6= 0.943 H7= 0.850 H8= 0.954 Nilai Loading Item-Item Regulasi Kendiri Persepsi Nilai Loading Item-Item Regulasi Kendiri Pencapaian Kawalan Kendiri CII2= 0.811 CI3= 0.540 CII5= 0.735 CI6 = 0.743 CIII1=0.374 CI8 = 0.575 Kebolehperca yaan CII1= 0.646 CI2= 0.657 CII3= 0.738 CII4= 0.706 CI5= 0.732 Responsibiliti CIII2= 0.726 CIV1= 0.745 CIII4= 0.727 CIV3= 0.662 CIII6= 0.603 Penyesuaian Kendiri CIII3= 0.715 CIV2= 0.725 CIII5= 0.693 CIV4= 0.659 CV2= 0.619 CIV6= 0.751 Inovasi CV1= 0.696 CIV5=0.751 CV3= 0.651 CV5= 0.791 CV6= 0.715 E1= 0.668 E4= 0.733 E5= 0.801 E6= 0.739 Nilai Loading Item-Item Motivasi Kendiri Persepsi Nilai Loading Item-Item Motivasi Kendiri Pencapaian Dorongan Pencapaian DII1= 0.714 DII7= 0.634 DII3= 0.790 DI3= 0.699 DII6= 0.855 Komitmen DII2= 0.803 DI3= 0.591 DII4= 0.882 DII5= 0.856 DI5= 0.642 DIII2= 0.652 Inisiatif DIII1= 0.806 DII7= 0.739 DIV1= 0.733 DIII4= 0.682 Minat DIII3=0.868 DIV2=0.868 K1 = 0.774 K2 = 0.820 K3 = 0.851 K4 = 0.950 K5 = 0.787 K6 = 0.862 K7 = 0.844 Nilai Loading Item-Item Empati Persepsi Memahami Orang Lain Membantu Orang Lain Leveraging Diversiti Berorientasi Perkhidmatan Mengembangka n Potensi Orang lain Kesedaran Politik Penyayang FI1= 0.654 FII2= 0.805 FI3 = 0.751 FII4= 0.764 FI5 = 0.724 FIII1=0.682 FII1=0.720 FI2= 0.755 FII3=0.727 FI4= 0.723 FII5=0.823 FI6= 0.588 FIII2= 0.617 FIV3= 0.827 FIII4= 0.620 FIV5= 0.850 FIV1= 0.869 FIV2= 0.820 FIII3= 0.631 FIV4= 0.811 FIII5= 0.780 FVII4=0.823 FVI2= 0.759 FV3= 0.638 FV5= 0.678 FVII2= 0.791 FV2= 0.732 FVI3= 0.727 FV4= 0.572 FVI5= 0.717 FVII1= 0.568 FVI1= 0.772 FVII3= 0.846 FV1= 0.818 FVII5= 0.855 Nilai Loading Item-Item Empati Pencapaian B1 = 0.714 B2 = 0.770 B4 = 0.829 B5 = 0.761 Nilai Loading Item-Item Kemahiran Sosial Mempengaruhi Orang Lain Pengurusa n Konflik Kepimpinan Pemangkin Perubahan Membina Hubungan Bekerjasama Kerja Berpasukan Komunikasi GII1= 0.83 GI2 = 0.72 GII3= 0.79 GI4 = 0.811 GIII1=0.47 GI1= 0.75 GII2=0.58 GI3=0.55 GII4=0.73 GI5 = 0.80 GIII2= 0.86 GIII3= 0.85 GIII4= 0.85 GV1= 0.70 GIV2=0.73 GV3= 0.63 GIV4=0.81 GIV1=0.68 GV2= 0.65 GIV3=0.64 GV4= 0.71 GV5= 0.78 GVIII4=0.71 GVII1=0.73 GVI2=0.77 GVII3=0.83 GVIII2=0.71 GVI5=0.81 GVI1= 0.76 GVII2=0.76 GVI3= 0.85 GVIII1=0.74 GVI4 =0.58 GVIII3=0.80 GV6 =0.76 GVIII6=0.55 Nilai Loading Item-Item Kerohanian Nilai Loading Item-Item Kematangan I1 = 0.760 I3 = 0.822 I4 = 0.663 I6 = 0.630 I9 = 0.688 J1 = 0.534 I2 = 0.761 J3 = 0.639 J4 = 0.649 I5 = 0.803 I8 = 0.565 Daripada analisis yang dijalankan didapati 16 memperolehi nilai loading di bawah 0.30, iaitu 13 item pada bahagian soalan persepsi dan dan 3 item pada bahagian pencapaian. Keseluruhan item tersebut telah digugurkan daripada instrumen ini sebelum analisis data sebenar dilakukan. Secara keseluruhan 13 item pada bahagian soalan persepsi tersebut adalah; (i) 4 item pada domain kesedaran kendiri, iaitu 1 item
108 pada sub domain penilaian kendiri yang tepat (Ai2= -0.122), dan 3 item pada sub domain kejujuran (Aiii1= 0.043, Aiv6= 0.226, Aiv7= 0.205). (ii) 3 item pada domain regulasi kendiri, iaitu 1 item pada sub domain kawalan kendiri (Cv4= 0.290), 1 item pada sub domain responsibiliti (Ci7= 0.047) dan 1 item pada sub domain inovasi (Ci4= 0.225). (iii) 1 item pada domain motivasi kendiri, iaitu pada sub doamain komitmen (Di1= 0.034). (iv) 1 item pada domain empati, iaitu pada sub domain mengembangkan potensi orang lain (Fvi4= 0.028), dan (v) 4 item pada domain kerohanian (j2= 0.045, J5= 0.091, I7= -0.013, J6= 0.055). Sedangkan 3 item pada bahagian pencapaian pula didapati 2 item pada domain regulasi kendiri (E2= 0.050, dan E3= 0.236), dan 1 item pada domain empati (B3= 0.066). 3.6.2 Kesahan Protokol Temubual Seperti yang telah disentuh juga sebelum ini, kesahan protokol temubual telah dilakukan dengan cara meminta perkhidmatan beberapa orang pakar untuk menyemak protokol temubual tersebut. Sebaik sahaja pengkaji dapat menyusun protokol temubual berkenaan, pengkaji meminta perkhidmatan enam orang pakar untuk menyemak dan memberikan komen terhadap protokol temubual tersebut. Keenam-enam pakar tersebut adalah, empat orang pakar dalam bidang psikologi dan kaunseling, dan dua orang pakar dalam bidang penyelidikan kualitatif. Setelah keenam-enam pakar berkenaan memberikan pandangan dan komen tentang protokol yang dibina, pengkaji telah memperbaiki semula sesuai dengan komen-komen yang mereka berikan. Bagi memastikan protokol temubual tersebut dapat digunakan dengan baik dan berkesan, pengkaji telah melakukan rintis terlebih dahulu kepada dua orang subjek sebelum protokol tersebut digunakan untuk tujuan temubual sebenar. Melalui rintis tersebut pengkaji dapat mengenal pasti sama ada soalan-soalan dalam protokol tersebut dapat difahami dengan baik oleh subjek kajian atau sebaliknya. Daripada rintis yang dijalankan, sememangnya menghadapi kesukaran untuk memahami beberapa soalan yang diajukan kepada mereka, maka pengkaji telah membincangkan semula dengan penyelia, dan mengubah soalan-soalan tersebut untuk digunakan di dalam mengumpulkan data sebenar.
3.7 KEBOLEHPERCAYAAN INSTRUMEN Sama halnya dengan kesahan instrumen, kebolehpercayaan juga dilakukan terhadap kedua-dua instrumen yang digunakan dalam kajian ini, iaitu instrumen IKEM/MEQI pada fasa pertama dan soalan protokol pada fasa kedua. Untuk melihat kebolehpercayaan instrumen IKEM/MEQI ujian Cronbach Alpha digunakan. Sedangkan untuk melihat kebolehpercayaan protokol temubual pula, pengkaji telah meminta tujuh orang penilai (Inter-rater reliability) untuk menilai hasil analsis kualitatif yang telah dilakukan. Penilaian yang diberikan oleh masing-masing rater tersebut dikira menggunakan Formula Cohen Kappa (K) = (fa-fc) / (N-fc) seperti yang dicadangkan oleh Yin (1994). Menurut Yin fa= kekerapan persetujuan penilai, fc= kekerapan kebarangkalian manakala N= jumlah item yang disediakan dalam skema pengekodan. 3.7.1 Kebolehpercayaan Instrumen IKEM/MEQI Kebolehpercayaan instrumen IKEM/MEQI sebenarnya telah dilakukan banyak kali. Semenjak instrumen ini dibangunkan pada tahun 2002 oleh Noriah et al. ujian kebolehpercayaan instrumen telah dilakukan kepada sekumpulan sampel guru-guru. Seterusnya ujian kebolehpercayaan juga telah dilakukan oleh beberapa orang pengkaji berikutnya yang menggunakan instrumen tersebut, diantaranya adalah Syafrimen (2004) yang menjalankan kajian terhadap guru-guru sekolah menengah di Malaysia, Syed Najmuddin (2005) yang menjalankan kajian terhadap guru-guru Maktab Rendah Sains MARA (MRSM), Iskandar (2008) yang menjalankan kajian terhadap pensyarah Institut Agama Islam Negeri "Sultan Taha" Jambi Indonesia, dan Rorlinda (2008) yang menjalankan kajian terhadap guru-guru kaunseling di Selangor Malaysia. Masing- masing kajian mendapati kebolehpercayaan instrumen tersebut secara keseluruhan adalah 0.9 ke atas. Bagaimanapun untuk tujuan kajian ini pengkaji cuba melihat kebolehpercayaan instrumen lagi sekali bagi memastikan konsistensi instrumen tersebut. Memandangakan instrumen IKEM/MEQI terbahagi kepada dua bahagian (persepsi dan pencapaian), maka ujian kebolehpercayaan instrumen dilihat bagi kedua- dua bahagian berkenaan. Ujian kebolehpercayaan bagi setiap domain dan sub domain yang terdapat pada masing-masing bahagian juga dilakukan. 109
110 Jadual 3.2 memaparkan kebolehpercayaan instrumen IKEM/MEQI bahagian persepsi dan juga domain dan sub domain yang terdapat pada bahagian tersebut. Daripada analisis yang dijalankan, nilai alpha IKEM/MEQI secara keseluruhan untuk bahagian persepsi tersebut adalah 0.98. Sedangkan nilai alpha bagi setiap domain yang terkandung pada bahagian ini pula adalah (i) domain kesedaran kendiri 0.81, dan nilai alpha bagi setiap sub domain adalah antara 0.60 sehingga 0.73. (ii) Domain regulasi kendiri pula 0.89, dan nilai alpha bagi setiap sub domain ini adalah antara 0.70 sehingga 0.78. (iii) Domain motivasi kendiri 0.93, dan nilai bagi setiap sub domain pula adalah antara 0.67 sehingga 0.82. (iv) Domain empati 0.94, dan nilai alpha bagi setiap domain pula adalah antara 0.70 sehingga 0.84. (v) Domain kemahiran sosial 0.94, dan bagi setiap domain pula adalah antara 0.60 sehingga 0.86. (vi) Domain kerohanian 0.76, dan (vi) domaian kematangan adalah 0.94. Secara lebih terperinci nilai alpha yang diperolehi bagi masing-masing domain dan sub domain yang terdapat dalam instrumen IKEM/MEQI bahagian persepsi tersebut, adalah seperti pada Jadual 3.2 di bawah ini. Jadual 3.2 Nilai Kebolehpercayaan alpha cronbach instrumen IKEM-MEQI persepsi Domain Sub Domain Nilai Alpha IKEM/MEQI Keseluruhan Kesedaran Kendiri Persepsi Kesedaran emosi - Penilaian kendiri yang tepat 0.98 0.81 0.60 0.61 Regulasi Kendiri Motivasi Kendiri Keyakinan diri - Kejujuran Kawalan kendiri - Kebolehpercayaan - Responsibiliti - Kebolehsuaian - Inovasi Dorongan pencapaian - Komitmen - Inisiatif - Minat 0.73 0.70 0.89 0.70 0.73 0.73 0.78 0.77 0.93 0.80 0.82 0.72 0.67 bersambung...
111 ...sambungan Empati Memahami orang lain - Membantu orang lain - Leveraging diversiti - Berorientasi perkhidmatan - Mengembangkan potensi orang lain - Kesedaran politik - Penyayang 0.94 0.82 0.81 0.74 0.84 0.70 0.75 0.83 Kemahiran Sosial Mempengaruhi orang lain 0.94 0.77 Pengurusan konflik - Kepimpinan - Pemangkin perubahan - Membina hubungan - Bekerjasama - Kerja berpasukan - Komunikasi 0.60 0.86 0.70 0.80 0.82 0.70 0.72 Kerohanian Kematangan 0.76 0.94 Jadual 3.3 di bawah ini pula memaparkan nilai kebolehpercayaan instrumen IKEM/MEQI bahagian pencapaian. Nilai kebolehpercayaan secara keseluruhan untuk bahagian pencapaian adalah 0.65, dan nilai kebolehpercayaan bagi setiap domain yang terkandung pada bahagian ini adalah domain kesedaran kendiri 0.94, regulasi kendiri 0.71, motivasi kendiri 0.94, dan domain empati 0.76. Jadual 3.3 Nilai Kebolehpercayaan alpha cronbach instrumen IKEM- MEQI pencapaian Domain Nilai Alpha IKEM/MEQI Keseluruhan Kesedaran Kendiri Regulasi Kendiri Motivasi Kendiri Empati 0.65 0.94 0.71 0.94 0.76 Menurut Hair, Anderson, Tatham dan Black (1998), nilai kebolehpercayaan adalah antara 0 hingga 1, dan nilai 0.60 hingga 0.70 merupakan nilai terendah dan
masih boleh diterima. Robinson, Shaver, dan Wrightsman (1991) dalam Hair et al. (1998) menyatakan nilai minimum Cronbach Alpha dalam kajian eksplorasi ialah 0.60. Sedangkan menurut Mohd Majid Konting (2005) pula nilai alpha yang melebihi 0.60 sering digunakan. Sidek Mohd. Noah (2002) pula menyatakan untuk ujian kebolehan seperti mengukur kebolehan mental umum mestilah mempunyai kebolehpercayaan 0.90 ke atas. Untuk Typcal Performance Test, Nilai keboleh percayaan boleh 0.85 hingga 0.90. Bila dirujuk kepada beberapa pandangan di atas, secara umumnya nilai kebolehpercayaan yang diperolehi adalah pada tahap yang boleh digunakan. Dengan perkataan lain instrumen tersebut boleh dikatakan konsisten dan boleh dipercayai. 3.7.2 Kebolehpercayaan Soalan Protokol Kebolehpercayaan protokol temubual dilihat melalui dua cara iaitu, pertama dengan cara menjalankan rintis temubual kepada dua orang subjek, iaitu untuk mengetahui sama ada soalan protokol tersebut konsisten ataupun tidak. Melalui rintis juga dapat diketahui sama ada subjek yang ditemubual faham dengan soalan-soalan yang dibina ataupun sebaliknya. Kedua, kebolehpercayaan hasil temubual individu dan temubual berkumpulan telah dilihat menggunakan kaedah Indeks Kebolehpercayaan Cohen Kappa (K) menggunakan formula yang dicadangkan oleh Yin (1994) iaitu: K = fa - fc N - fc nilai pekali K = Fa = unit persetujuan Fc = unit kemungkinan (chance) yang ditetapkan pada paras 50% daripada N N = jumlah item yang disediakan dalam skema pengekodan. Pengkaji telah memberikan jadual pengekodan tema-tema yang diperolehi kepada lima orang yang dianggap pakar untuk menilai pengekodan tema-tema tersebut. Setelah proses analisis data dijalankan pengkaji telah memperolehi sebanyak 43 tema yang dikongsikan oleh subjek kajian untuk pembinaan 11 kompetensi asas EQ yang telah dikenal pasti pada fasa pertama kajian ini. Secara keseluruhan 43 tema tersebut 112
113 adalah seperti ditunjukkan pada Rajah 3.3, Rajah 3.4, Rajah 3.5 dan Rajah 3.6 di bawah ini. Rajah 3.3 Tema kesedaran emosi, penilaian Rajah 3.4 Tema niat, kawalan kendiri dan kendiri yang tepat dan keyakinan diri kebolehpercayaan Rajah 3.5 Tema dorongan pencapaian dan memahami orang lain Rajah 3.6 Tema mengembangkan potensi orang lain, mempengaruhi orang lain dan pengurusan konflik
Setelah kelima-lima orang pakar memberikan persetujuan mereka terhadap proses koding yang dilakukan berdasarkan tema-tema yang diperolehi, seterusnya pengkaji mengira indeks kebolehpercayaan proses koding tersebut. Proses pengiraan indeks Cohen Kappa seperti ditunjukkan pada Jadual 3.4 di bawah ini. Jadual 3.4 Nilai persetujuan Cohen Kappa Pakar 1 Pakar 2 Pakar 3 Pakar 4 Pakar 5 Nilai Kohen Kappa Keseluruhan K = 41 - 21.5 43 - 21.5 K = 19.5 21.5 K = 0.90 K = 42 - 21.5 43 - 21.5 K = 20.5 21.5 K = 0.95 K = 40 - 21.5 43 - 21.5 K = 18.5 21.5 K = 0.86 K = 42 - 21.5 43 - 21.5 K = 20.5 21.5 K = 0.95 K = 41 - 21.5 43 - 21.5 K = 19.5 21.5 K = 0.90 K= 0.90+0.95+0.86+0.95+0.9 0 5 K= 0.91 Peroses pengiraan indeks Cohen Kappa yang dipaparkan pada Jadual 3.4 di atas menujukkan bahawa daripada 43 tema yang diperolehi melalui proses koding yang dilakukan, didapati masing-masing pakar telah memberikan persetujuan mereka terhadap proses koding tersebut. Pakar 1 telah bersetuju terhadap 41 (fa= 41) proses koding yang dilakukan mengikut tema-tema yang diperolehi, dan dua proses koding dianggap tidak bersesuaian dengan tema yang didapatkan, pakar 2 bersetuju 42 tema (fa=42) dan satu tema tidak bersetuju, pakar 3 bersetuju 40 tema (fa=40) dan tiga tema tidak bersetuju, pakar 4 bersetuju 42 tema (fa=42) dan satu tema tidak bersetuju, dan pakar 5 bersetuju 41 tema (fa= 41) dan tidak bersetuju dua tema. Setelah mengira hasil persetujuan pakar tersebut menggunakan formula yang dicadangkan, nilai indeks Cohen Kappa yang diperolehi adalah; pakar 1 K= 0.90, pakar 2 K= 0.95, paka3 K= 0.86, pakar 4 K= 0.95 dan pakar 5 K= 0.90. Sedangkan indeks Cohen Kappa secara keseluruhannya adalah K= 0.91. Landis dan Koch (1977) telah mencadangkan cara interpretasi nilai yang diperolehi menggunakan formula Cohen Kappa iaitu, nilai keboleh percayaan yang melebihi 0.75 adalah menunjukkan persetujuan yang kuat ataupun menunjukkan tahap konsistensi pengekodan data yang dilakukan oleh pengkaji adalah tinggi. Nilai 0.41 hingga 0.75 menunjukkan tahap persetujuan yang sederhana, dan nilai di bawah 0.40 menunjukkan tahap persetujuan yang lemah. Merujuk kepada cara interpretasi yang ditunjukkan tersebut boleh 114
115 dikatakan bahawa proses koding yang dilakukan terhadap data-data yang diperolehi dalam kajian ini boleh dianggap konsisten. 3.8 PROSEDUR PENGUMPULAN DATA Memandangkan kajian ini dijalankan melalui tiga fasa, maka pengumpulan data dilakukan melalui kaedah yang berasingan. Fasa pertama data dikumpulkan melalui soal selidik "Iventori Kepintaran Emosi Malaysia" (IKEM) atau "Malaysian Emotional Quotient Inventory" (MEQI). Fasa kedua, data dikumpulkan melalui temubual mendalam, temubual berkumpulan dan analisis dokumen. Manakala fasa ketiga (selepas pengujian modul EQ) data dikumpulkan semula menggunakan soal selidik IKEM/MEQI dan temu bual. Data yang dikumpulkan melalui soal selidik adalah untuk mendapatkan gambaran tentang profil kompetensi EQ selepas latihan dijalankan. Sedangkan pengumpulan data melalui temu bual pula adalah untuk mendapatkan pandangan subjek tentang latihan EQ menggunakan modul EQ yang dibangunkan. Fasa pertama kajian ini melibatkan 112 orang guru-guru yang sedang menuntut peringkat Sarjana dan Doktor falsafah di Fakulti Pendidikan Universiti Kebangsaan Malaysia. Untuk memudahkan proses menjalankan kajian, permohonan kelulusan menjalankan kajian dengan pihak fakulti dan juga pensyarah-pensayah yang terlibat mengajar guru-guru tersebut telah dilakukan terlebih dahulu. Secara umumnya 112 orang guru-guru yang terlibat adalah mereka yang sedang mengikuti perkuliahan Kaedah Penyelidikan I dan Kaedah Penyelidikan II di fakulti Pendidikan. Mereka dipilih agar proses pengumpulan data dapat dilakukan dengan lebih cepat dan berkesan, kerana mereka terkumpul dalam satu kelas setiap minggu untuk mengikuti perkuliahan tersebut. Setelah mendapatkan kelulusan daripada pihak fakulti, pengkaji juga mendapatkan kelulusan daripada penyelaras kursus masing-masing. Seterusnya surat kebenaran (Consent Latter) diberikan kepada guru-guru tersebut bagi memastikan ketulusan dan keikhlasan mereka mengambil bahagian dalam kajian ini. Setelah semua perkara tersebut selesai dilakukan, barulah proses pengumpulan data pada fasa pertama ini dilakukan.
116 Data fasa pertama dikumpulkan menggunakan satu set instrumen "IKEM/MEQI" yang disusun oleh Noriah dan rakan-rakan daripada tahun 2002 (perbincangan terperinci mengenai instrumen telah dilaporkan pada bahagian instrumen kajian). Peserta kajian telah memberikan maklum balas sepenuhnya terhadap instrumen yang diberikan. Daripada maklum balas berkenaan pengkaji telah mengenal pasti kopetensi asas EQ yang perlu diberikan latihan dalam kalangan guru- guru yang mengambil bahagian dalam kajian ini. Fasa kedua pula iaitu kajian kes, langkah pertama yang dilakukan adalah mengenal pasti terlebih dahulu subjek (pakar dan orang-orang berjaya) yang dapat memberikan data secara komprehensif kepada kajian ini. Untuk menentukan pakar dan orang-orang yang dianggap berjaya dalam bidang masing-masing, pengkaji telah duduk dengan beberapa orang pakar untuk membincangkan kriteria pemilihan pakar dan orang-orang berjaya dimaksudkan. Seterusnya pengkaji juga merujuk kepada beberapa dokumen untuk menentukan kriteria pakar dan orang-orang yang dianggap berjaya tersebut. Setelah kriteria pakar dan orang-orang berjaya tersebut didapatkan, pengkaji telah menulis surat secara rasmi kepada orang-orang berkenaan untuk meminta kesediaan mereka berkongsikan maklumat tentang pelbagai perkara yang menyumbang kepada kepakaran dan kejayaan mereka. Untuk memudahkan proses ini, surat yang dihantarkan kepada pakar dan orang-orang berjaya tersebut telah disertakan gambaran secara ringkas tentang tujuan kajian ini dijalankan. Pengkaji disokong oleh penyelia juga telah menceritakan tentang kepentingan kenapa mereka dipilih dan dilibatkan dalam kajian ini. Secara umumnya pakar-pakar dan orang-orang berjaya yang mengambil bahagian dalam kajian ini telah memberikan kerjasama sepenuhnya untuk berkongsi pengalaman mereka. Pengalaman tersebut sangat diperlukan sebagai panduan dalam pembinaan modul EQ yang menjadi tujuan utama kajian ini. Pada fasa ini lapan temubual individu dengan pakar, dan dua kelompok temu bual berkumpulan kepada 24 orang-orang berjaya telah dilakukan. Pada masa temubual dijalankan pengkaji mengambil kira pandangan Fantana dan Frey (1994) yang mencadangkan bahawa semasa temubual dijalankan pengkaji
penting mempertimbangkan perkara-parkara berikut; (i) menerangkan kajian yang dijalankan menggunakan keterangan yang sama bagi semua peserta temua bual, (ii) urutan soalan (pengenalan, urutan soalan dan penuturan soalan mestilah sama, (iii) jawapan sepenuhnya diberikan kepada subjek temubual bukannya penemubual, (iv) penemubual tidak mencadangkan jawapan kepada subjek, (v) penemubual tidak mentafsirkan jawapan yang diberikan oleh subjek mengikut penafsiran sendiri dan (vi) tidak menambah dan mengurangi soalan protokol yang telah dibina. Pengumpulan data pada fasa ketiga pengkaji tidak lagi melakukan prosedur seperti pada fasa pertama dan kedua, memandangkan subjek kajian fasa ketiga ini adalah guru-guru yang terlibat pada fasa pertama. Pengumpulan data pada fasa ini dilakukan selepas pengujian modul EQ dilakukan. Selepas pengujian modul, pengkaji memberikan soal selidik kepada subjek kajian yang terlibat pada fasa ini semula untuk mendapatkan perbandingan data dengan data fasa pertama. Perbandingan data fasa pertama dan ketiga ini sangat penting untuk melihat profil kompetensi EQ sebelum dan selepas mereka mengikuti latihan menggunakan modul EQ yang dibina. Pada fasa ini juga pengkaji cuba mendapatkan maklum balas daripada subjek-subjek yang terlibat pada fasa ketiga ini dengan cara mendapatkan pandangan mereka tentang latihan yang mereka ikuti menggunakan modul EQ tersebut. Pandangan mereka ini sangat penting untuk melihat respons mereka secara jujur sepanjang mengikuti latihan menggunakan modul EQ berkenaan. 3.9 TATACARA PENGANALISISAN DATA Data-data yang dikumpul pada fasa pertama menggunakan instrumen IKEM/MEQI dianalisis menggunakan SPSS windows versi 15 (Statistical Package for Social Science Version 15). Sebelum analisis dijalankan pembersihan data dilakukan terlebih dahulu. Perkara ini sangat penting dilakukan kerana kemungkinan terdapat kesilapan semasa memasukan data ke dalam program SPSS. Kesilapan memasukan data boleh mempengaruhi hasil analisis yang dilakukan (Choakes 2005; Julie Pallant 2004). Setelah data-data yang diperolehi selesai dibersihkan barulah proses analisis dijalankan. Statistik deskriptif digunakan untuk menganalisis data-data yang diperolehi pada fasa pertama tersebut. Statistik deskriptif (kekerapan dan peratusan) telah 117
digunakan untuk menerangkan profil responden kajian yang terlibat dalam kajian ini. Sedangkan statistik deskriptif (min dan sisihan piawai) digunakan untuk menentukan kompetensi asas EQ yang perlu diberikan intervensi dalam kalangan guru-guru yang terlibat di dalam kajian ini. Data yang diperolehi pada fasa kedua (kajian kes) pula dianalisis menggunakan secara tematik menggunakan perisian NVivo 2 dan NVivo 7 iaitu jenis perisian terkini yang dibina khas untuk memudahkan dalam menganalisis dan mengorganisasikan data-data kualitatif. Sebelum data-data temubual dianalisis menggunakan perisian tersebut, semua hasil temubual sama ada temubual individu mahupun temubual berkumpulan, didengarkan semula dan ditranskripsikan satu persatu-persatu dalam bentuk dialog ataupun verbatim. Seterusnya sebelum hasil transkripsi tersebut dimasukan ke dalam perisian NVivo, semua hasil transkripsi dipastikan bersih terlebih dahulu iaitu dengan cara meminta tolong semak semula oleh subjek-subjek yang terlibat dalam temubual tersebut. Setelah semua langkah tersebut dilakukan, barulah proses mengimport ataupun memasukan data ke dalam perisisan NVivo dilakukan. Langkah selanjutnya adalah membina tema-tema yang bersesuaian, agar petikan-petikan temubual dapat dikeluarkan bagi mendapatkan pengalaman dan pandangan subjek-subjek yang ditemubual, untuk tujuan pembinaan modul EQ yang menjadi tujuan utama kajian ini. Satu persatu hasil temubual tersebut telah dikodkan berdasarkan tema-tema yang dibina. Proses pengekodan telah dilakukan bagi setiap data temubual yang didapatkan. Seperti dibincangkan sebelum ini, kajian ini melibatkan lapan orang pakar dan 24 orang-orang yang dianggap berjaya dalam bidang yang mereka ceburi. Secara lebih terperinci cara penganalisisan data mengikut persoalan kajian seperti ditunjukkan pada Jadual 3.5 di bawah ini. 118
119 Jadual 3.5 Tatacara analisis data mengikut persoalan kajian No Persoalan Kajian i Apakah kompetensi EQ yang perlu diberikan intervensi dalam kalangan guru-guru? Pengumpulan Data IKEM/MEQI Analisis Data Statistik Deskriptif Perisian Yg Digunakan SPSS 15.0 ii Bagaimanakah pandangan pakar dan orang-orang berjaya tentang cara pembinaan kompetensi tersebut? iii Apakah sesuai digunakan bagi melatih kompetensi tersebut? kaedah yang Temubual mendalam & berkumpulan Analisis Dokumen Tematik Tematik NVivo 2 & Nvivo 7 NVivo 7 iv Apakah profil kopetensi EQ guru- guru sebelum dan selepas latihan menggunakan modul EQ yang dibina? IKEM/MEQI Statistik Deskriptif SPSS 15.0 v Bagaimanakah pandangan guru-guru tentang latihan EQ menggunakan mudul latihan yang EQ dibina? Maklumbalas peserta latihan Tematik NVivo 7 3.10 RUMUSAN Kajian ini dijalankan menggunakan kaedah gabungan antara kuantitatif dan kualitatif (explanatory mixed method designs), yang dijalankan melalui tiga fasa. Fasa pertama diawali dengan kajian tinjauan melibatkan 112 orang guru, menggunakan satu set instrumen EQ (IKEM/MEQI), bagi tujuan menentukan kompetensi asas EQ yang perlu diberikan intervensi pada fasa ketiga. Fasa kedua dijalankan menggunakan kajian kes, melibatkan 8 orang pakar, 24 orang-orang berjaya, dan 12 dokumen. Manakala fasa ketiga melibatkan 33 orang guru yang dipilih daripada 112 orang guru yang terlibat pada fasa pertama. Satu set protokol temubual digunakan sebagai panduan pengumpulan data fasa kedua. Data fasa pertama dan fasa kedua telah dianalisi secara berasingan, dan hasil analisis daripada kedua-dua fasa tersebut telah dijadikan asas pembinaan modul pada fasa ketiga kajian ini. Data-data yang dikumpulkan menggunakan soal selidik telah dianalisis menggunakan statistik deskriptif berbantukan perisian SPSS 15.0. sedangkan data-data yang diperolehi melalui temu bual dan analisis dokumen dianalisis secara tematik berbantukan perisian NVivo 2 dan NVivo 7.